CELEX: 52004PC0692
Language: hu
Date: 2004-10-25
Title: Javaslat a Tanács határozata a tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 11. cikkétől való eltérő intézkedés alkalmazásának Francia Köztársaság számára történő engedélyezéséről szóló 2000/746/EK tanácsi határozat módosításáról (előterjesztő: a Bizottság)

AZ EURÓPAI KÖZÖSSÉGEK BIZOTTSÁGA
                                                     Brüsszel, 22.10.2004
                                                     COM(2004) 692 végleges
                                           Javaslat
                               A TANÁCS HATÁROZATA
      A tagállamok forgalmi adóra vonatkozó jogszabályainak összehangolásáról szóló
   77/388/EGK hatodik tanácsi irányelv 11. cikkétől való eltérő intézkedés alkalmazásának
      Francia Köztársaság számára történő engedélyezéséről szóló 2000/746/EK tanácsi
                                 határozat módosításáról
                                 (előterjesztő: a Bizottság)
HU                                                                                        HU
 ---pagebreak---                                         INDOKOLÁS
   1.  A tagállamok forgalmi adóra vonatkozó jogszabályainak összehangolásáról – közös
       hozzáadottértékadó-rendszer: egységes adóalap-megállapítás1 – szóló, 1977. május
       17-i hatodik tanácsi irányelv 27. cikke (1) bekezdése szerint a Tanács, az
       adómegállapítási eljárás egyszerűsítése, illetve az adókijátszás vagy adókikerülés
       bizonyos típusainak megakadályozása érdekében a Bizottság javaslata alapján
       egyhangúlag eljárva engedélyezheti bármely tagállamnak az irányelv
       rendelkezéseitől eltérő különleges intézkedések bevezetését vagy kiterjesztését.
   2.  Ezeket az engedélyeket általában ideiglenesen adják ki azért, hogy néhány év
       elteltével értékelni lehessen, hogy a különleges intézkedések megfelelők és
       hatékonyak-e.
   3.  A 2000/746/EK tanácsi határozat2 a 11. A. cikk (1) bekezdése a) pontjától eltérve
       engedélyezte a Francia Köztársaság számára, hogy az áruszolgáltatás és
       szolgáltatásnyújtás adóalapjába belefoglalja az áruszolgáltató, illetve a szolgáltatást
       nyújtó által felhasznált és a kedvezményezett által biztosított arany értékét abban az
       esetben, ha az arany biztosítása a kedvezményezettnek a 98/80/EK irányelv3
       rendelkezéseivel összhangban adómentes volt.
   4.  Ez az eltérés lehetővé tette Franciaország számára, hogy ellensúlyozza az
       ékszerágazat egyes ügyleteinek adóalap-csökkentését, amelyeknél az ügyfél
       biztosítja az ékszerész számára a „befektetési céllal” szerzett, és ezáltal HÉA-mentes
       aranyat abból a célból, hogy az ékszerész egy árucikkel lássa el (pl. egy aranyba
       foglalt gyémántékszerrel) vagy szolgáltatást nyújtson (pl. az aranyat beolvasztva
       gyűrűt készítsen).
   5.  A francia kormány a Bizottság Főtitkárságán 2004. július 6-án iktatott levelében
       kérelmezte az az arany megmunkálásával járó egyes áruszolgáltatások, illetve
       szolgáltatásnyújtások adóalapjára vonatkozó különleges adóintézkedések
       alkalmazásának Franciaország számára történő engedélyezéséről szóló 2000/746/EK
       határozat meghosszabbítását.
   6.  A hatodik irányelv 27. cikke (2) bekezdésével összhangban a Bizottság augusztus
       10-i levelében tájékoztatta a többi tagállamot Franciaország kérelméről, a Francia
       Köztársaságot pedig arról, hogy birtokában van a kérelem értékeléséhez szükséges
       valamennyi információnak.
   1
      HL L 145., 1977.6.13., 1. o. A legutóbb a 2004/7/EK irányelvvel (HL L 27., 2004.1.30., 44. o.)
      módosított irányelv.
   2
      HL L 302., 2000.12.1., 61. o.
   3
      HL L 281., 1998.10.17., 31. o.
HU                                              2                                                    HU
 ---pagebreak---    7. A Bizottság elfogadja, hogy ez az eltérés a HÉA-rendszerrel való visszaéléseket
      ellensúlyozza. Megállapítja továbbá, hogy két másik tagállam számára hasonló
      eltérést engedélyeztek. A Bizottság már megkezdte a 27. cikk eltéréseinek
      ésszerűsítését célzó munkáját, és ezek az eltérések belefoglalhatók ebbe a
      gyakorlatba. Következésképpen, ezt az eltérés meghosszabbítására vonatkozó
      kérelmet engedélyezni kell a 27. cikk szerinti, a befektetési aranyra szóló
      felmentéssel kapcsolatos HÉA-kikerülés ezen fajtáit jelenleg ellensúlyozó eltéréseket
      ésszerűsítő irányelv hatályba lépéséig, de legkésőbb 2009. december 31-ig.
HU                                          3                                               HU
 ---pagebreak---                                                  Javaslat
                                       A TANÁCS HATÁROZATA
       A tagállamok forgalmi adóra vonatkozó jogszabályainak összehangolásáról szóló
    77/388/EGK hatodik tanácsi irányelv 11. cikkétől való eltérő intézkedés alkalmazásának
       Francia Köztársaság számára történő engedélyezéséről szóló 2000/746/EK tanácsi
                                         határozat módosításáról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a tagállamok forgalmi adóra vonatkozó jogszabályainak összehangolásáról – közös
   hozzáadottértékadó-rendszer: egységes adóalap-megállapítás – szóló, 1977. május 17-i
   77/388/EGK hatodik tanácsi irányelvre4 és különösen annak 27. cikkének (1) bekezdésére,
   tekintettel a Bizottság javaslatára5,
   mivel:
   (1)     A 2000/746/EK tanácsi határozat a 11. A. cikk (1) bekezdése a) pontjától eltérve
           engedélyezte a Francia Köztársaság számára, hogy az áruszolgáltatás és
           szolgáltatásnyújtás adóalapjába belefoglalja az áruszolgáltató, illetve a szolgáltatást
           nyújtó által felhasznált és a kedvezményezett által biztosított arany értékét abban az
           esetben, ha az arany biztosítása a kedvezményezettnek a 77/388/EK irányelv 26b.
           cikkével összhangban adómentes volt.
   (2)     Ezen eltérő intézkedés célja az volt, hogy elkerülje a befektetési arany
           adómentességével való visszaélést, és ezáltal megakadályozza az adókijátszás vagy
           adókikerülés bizonyos típusait.
   (3)     A francia kormány a Bizottság Főtitkárságán 2004. július 6-án iktatott levelében
           kérelmezte a 2000/746/EK határozat6 meghosszabbítását, amely 2004. december 31-én
           jár le.
   (4)     A hatodik irányelv 27. cikke (2) bekezdésével összhangban a Bizottság augusztus 10-i
           levelében tájékoztatta a többi tagállamot a Francia Köztársaság kérelméről, a Francia
           Köztársaságot pedig értesítette arról, hogy birtokában van a kérelem értékeléséhez
           szükségesnek ítélt valamennyi információ.
   4
           HL L 145., 1977.6.13., 1. o. A legutóbb a 2004/7/EK irányelvvel (HL L 27., 2004.1.30., 44. o.)
           módosított irányelv.
   5
           HL C […]., […]., […]. o.
   6
           HL L 302., 2000.12.1., 61. o.
HU                                                   4                                                    HU
 ---pagebreak---    (5)     A francia hatóságok szerint a 2000/746/EK határozat által engedélyezett eltérő
           intézkedés hatékony volt a fent említett célkitűzések elérésében.
   (6)     A 77/388/EGK irányelv 27. cikke szerinti eltérő intézkedések, melyek a befektetési
           arany adómentességével kapcsolatos hozzáadottérték-adó-kikerülést ellensúlyozzák,
           belefoglalhatók egy jövőbeli irányelvjavaslatba, amely az említett cikkel összhangban
           ésszerűsít néhány eltérést.
   (7)     Következésképpen szükség van a 2000/746/EK határozat alapján engedélyezett eltérő
           intézkedés érvényességének meghosszabbítására a befektetési arany adómentességével
           kapcsolatos hozzáadottérték-adó-kikerülésről szóló 77/388/EGK irányelv 27. cikkében
           megállapított eltéréseket ésszerűsítő irányelv hatályba lépéséig vagy 2009. december
           31-ig, amelyik időpont korábban következik be.
   (8)     Az eltérő intézkedésnek nem lesz kedvezőtlen hatása az Európai Közösségek
           hozzáadottérték-adóból származó saját forrásaira,
   ELFOGADTA EZT A HATÁROZATOT:
                                                1. cikk
   A 2000/746/EK határozat 2. cikke helyébe a következő szöveg lép:
   „2. cikk
   Az 1. cikk alapján megadott engedély érvényessége a befektetési arany adómentességével
   kapcsolatos hozzáadottérték-adó-kikerülést ellensúlyozó 77/388/EGK irányelv 27. cikke
   szerinti eltérő intézkedéseket ésszerűsítő irányelv hatályba lépésekor, vagy 2009. december
   31-én jár le, amelyik időpont korábban következik be.”
                                                2. cikk
   Ennek a határozatnak a Francia Köztársaság a címzettje.
   Kelt Brüsszelben, -án/-én.
                                                a Tanács részéről
                                                az elnök
HU                                                 5                                             HU